Eckhard Martens (født 12. juni 1951 i Bützow, Østtyskland) er en tysk tidligere roer. Martens vandt sølv for Østtyskland ved OL 1972 i München i disciplinen firer med styrmand. Bådens øvrige besætning bestod af Dietrich Zander, Reinhard Gust, Rolf Jobst samt styrmand Klaus-Dieter Ludwig. Østtyskerne sikrede sig sølvmedaljen efter en finale, hvor de kun blev besejret af Vesttyskland. Tjekkoslovakiet vandt bronze. Det var det eneste OL han deltog i. Martens vandt desuden en VM-guldmedalje i otter ved VM 1970 i Canada.